PATVIRTINTA

Vilniaus rajono savivaldybės

administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 23

**Vilniaus rajono savivaldybės administracijos Nemenčinės miesto seniūnijos**

**2024 m. veiklos planas**

1. **Vilniaus rajono savivaldybės administracijos Nemenčinės miesto seniūnijos aplinka.**

1.1. Seniūnijos plotas, miestelių, kaimų trumpa charakteristika.

Nemenčinė – vienintelis Vilniaus rajono miestas, kuriame gyvenamąją vietą yra deklaravę 4691 asmuo. Tautinė gyventojų sudėtis yra mišri, gyvena net 19 tautybių atstovai: lenkai sudaro didžiausią dalį – 53 proc., lietuviai – 28 proc., rusai – 13 proc. ir kitų tautybių – 5,9 proc.

Miesto teritorija užima 393 ha plotą, iš jų 70 ha miško. Miestas įsikūręs Neries upės ir Nemenčios intako slėnyje. Nemenčinės teritoriją kerta valstybinės reikšmės krašto keliai: Nr. 102 Vilnius-Švenčionys-Zarasai ir Nr. 108 Vievis-Maišiagala-Nemenčinė, du tiltai jungia abu Neries krantus.

1.2. Seniūnijos gyventojai (einamųjų metų sausio 1 d. duomenimis).

Gyventojų registro tarnybos 2024-01-01 duomenimis Nemenčinės miesto seniūnijos teritorijoje gyvena 4691 gyventojas.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2960 |
| Pensinio amžiaus | 950 |
| Vienišų asmenų | 87 |
| Vienišų nusenusių | 44 |
| Daugiau nei 75 m. amžiaus | 531 |
| Suaugusiųjų neįgaliųjų | 280 |
| Vaikų su negalia iki 18 m. | 15 |
| Darbingo amžiaus neįgaliųjų | 150 |
| Socialinę atskirtį patiriančios šeimos | 24 |

1.3. Seniūnijos seniūnaitijos, bendruomenės, bendrijos ( skaičius, pagrindinė informacija).

Nemenčinės miesto seniūnija padalinta į 3 seniūnaitijas:

* **Centro** (Vasaros g., Montažinės g., Sodų g., Pušų g., Smėlio g., Mokyklos g., T. Kosciuškos g., Lauko g., Kard. H. R. Gulbinovičiaus g.) – seniūnaitė Rima Lonska;
* **Piliakalnio** (Piliakalnio g., Piliakalnio skg., Briedžių g., Malūno g., Ankštoji g., Upelio g., Skardžio g., A. Kitkaus g., A. Naruševičiaus g., Lakštingalų g., Šv. Mykolo g., Švenčionių g., Trumpoji g., A. Mickevičiaus g., Ežero g., Grybų g.) – seniūnaitė Roma Peško;
* **Pakrantės** (Vilniaus g., Miško g., Saulėtekio g., Pakrantės g., Bažnyčios g., M.K. Oginskio g., Vėtrungės g., Šilo g., Statybininkų g., Kosmonautų g., Užupio g., Kalno g., Pakalnės g., Kranto g., Arklių g., Neries g., Veterinarijos g., Pievų g., Molėtiškių g.) – seniūnaitė Ilona Žilinskienė.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Vilniaus r. Nemenčinės Konstanto Parčevskio gimnazija – 598 mokiniai;

Vilniaus r. Nemenčinės Gedimino gimnazija – 704 mokiniai;

Vilniaus r. Nemenčinės vaikų lopšelis-darželis – 189 vaikai (Piliakalnio g. 36A);

Vilniaus r. Nemenčinės vaikų darželis – 195 vaikai (Kranto g. 21);

Vilniaus r. Nemenčinės muzikos mokykla;

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

* Nemenčinės kultūros centras;
* Vilniaus krašto etnografinis muziejus;
* VŠĮ „Vaikų ir paauglių socialinis centras“;
* Neįgaliųjų dienos užimtumo centras;
* Psichikos dienos stacionaras prie VŠĮ Vilniaus rajono centrinės poliklinikos psichikos sveikatos centro;
* Vilniaus rajono pedagoginė psichologinė tarnyba;
* Vilniaus rajono socialinių paslaugų centras;
* Vilniaus r. Nemenčinės sporto mokykla;
* Nemenčinės poliklinika;
* Palaikomojo gydymo ir slaugos ligoninė (30 vietų);
* 3 vaistinės: Camelia, Eurovaistinė, Gintarinė;
* Vaikų biblioteka, veikianti kultūros namuose;
* Suaugusiųjų biblioteka;
* Šv. Arkangelo Mykolo parapijos bažnyčia, viena seniausių bažnyčių Lietuvoje;
* Nemenčinės gaisrinė

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Nemenčinės miesto kapinės 6 ha dydžio, kur laidojami 5 seniūnijų mirusiųjų palaikai.

Neveikiančios 0,46 ha dydžio žydų kapinės Piliakalnio g. 36A.

Mieste yra 12 visuomenės paskirties teritorijų. Atnaujinta prekyvietė Švenčionių g. 21A, kur veikia 25 prekybos paviljonai. Lauko g. yra 1 paviljonas, Švenčionių g. 50 – 4 paviljonai.

Pagrindinė miesto aikštė prie seniūnijos (skirta renginiams ir gyventojų poilsiui);

Skveras Švenčionių g. skirtas aktyviam poilsiui su lauko treniruokliais;

Parkas prie bažnyčios, skirtas gyventojų poilsiui;

Diskgolfo aikštynas Piliakalnio g.

1.7. Seniūnijos teritorijoje esančios įmonės (veiklos pobūdis, darbuotojų sk.).

Baldų gamyba - UAB „VOKĖ-III“;

Medinių langų ir durų gamyba – UAB „Meranti“;

Medienos perdirbimas ir ruošiniai: UAB „Jumesa“, UAB „Nemenčinės mediena“;

Buitinės chemijos priemonių ir trąšų fasavimas: UAB „MKDS“;

Kelio ženklų gamyba ir metalo ruošiniai: UAB „Zona Optima“;

Aliuminio konstrukcijų, durų, langų gamintoja ir montuotoja: UAB „Glasma Service“;

Plastikinės taros gamintoja UAB „Sibo pakuotės“;

Komunalinių paslaugų teikimo įmonės: UAB „Nemenčinės komunalininkas“

Kelių priežiūra – AB „Kelių priežiūra“;

Keleivių pervežimas – SĮ Vilniaus rajono savivaldybės autobusų parkas;

Krovinių pervežimas: Pukeno PĮ;

Nemenčinės vartotojų kooperatyvas;

21 parduotuvė, 3 kavinės, paštas, notaro biuras, veterinarijos gydykla, 6 kirpyklos, Vilniaus užimtumo tarnybos Nemenčinės poskyris;

Naujos parduotuvės: Lidl, Vynoteka, Norfa.

1. **Vilniaus rajono savivaldybės administracijos Nemenčinės miesto seniūnijos vidinė struktūra, valdomi ištekliai.**

2.1. Nemenčinės miesto seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniausrajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Nemenčinės miesto seniūnija siekia:

1. gerinti miesto gatvių infrastruktūrą: remontuoti esamas gatvių dangas, asfaltuoti naujas;

2. sutvarkyti prastos būklės šaligatvius Vasaros g. ir Kard. H.R. Gulbinovičiaus g. iki Kranto g. 24;

3. pagerinti miesto viešųjų erdvių ir aplinkos, kuriose dalinai vyksta kultūriniai ir kiti renginiai bei ilsisi vietiniai gyventojai, kokybę bei padidinti miesto teritorijos patrauklumą, kad Nemenčinė taptų kultūros ir poilsio traukos centru;

4. gerinti gyvenimo sąlygas butų nuomininkams, gyvenantiems Savivaldybei priklausančiuose būstuose;

5. saugoti ir puoselėti istorines vertybes, krašto tradicijas ir papročius, tenkinti įvairaus amžiaus žmonių interesus, poreikius, organizuoti jiems tradicinius renginius:

Šeimų sporto šventę, Devintines, lenkų kultūros festivalį „Kwiaty Polskie“, Kalėdinės eglutės įžiebimą, Kaziuko mugę ir kt.

2.2. Seniūnijos vidinė struktūra (darbuotojų skaičius, pareigos).

Seniūnijoje dirba 17 darbuotojų, iš jų: seniūnas – 1; vyresnysis specialistas – 2; vyriausioji raštvedė – 1; vyresnioji finansininkė -1; inspektorė – 1; vyresnioji socialinio darbo organizatorė – 1; valytoja – 1 (0,75 etato); kapinių prižiūrėtojai – 2; elektrikai – 2 (1 etatas); kiemsargiai – 5.

2.3. Seniūnijos turtas apskaitomas seniūnijos balanse (apskaitomos lėšos).

Seniūnijos turto balanse – 2429103,48 Eur.

Seniūnijos ilgalaikio turto įsigijimo vertė – 3094140,46 Eur.

2.4. Užimtumo didinimo programa (lėšos, įdarbinta žmonių, veikla).

Savivaldybės lėšos – 7186,47 EUR. Darbo vietų skaičius – 2 (laikino pobūdžio teritorijos

tvarkymo darbai).

1. **Vilniaus rajono savivaldybės administracijos Nemenčinės miesto seniūnijos misija, vizija.**

3.1. Seniūnijos misija.

Tenkinant Nemenčinės miesto seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu, pagrįstas profesionalia valstybės tarnyba, žinių ir informacinės visuomenės plėtote, tarnauti gyventojų interesams.

* 1. Seniūnijos vizija.

Rūpintis seniūnijos gyventojų gerove, kuriant saugią ir kokybišką gyvenamąją aplinką, siekti viešumo ir reaguoti į gyventojų nuomonę, skatinti bendruomenės narių užimtumą.

3.3. Einamųjų metų seniūnijos metinio veiklos plano tikslai.

1. Parengti techninius projektus:

1.1. Tiltelio su pėsčiųjų – dviračių takais per Nemenčios upę įrengimo projektavimas (nuo seno tilto iki parko prie bažnyčios);

1.2. Tiltelio su pėsčiųjų – dviračių takais per Nemenčios upę įrengimo projektavimas (nuo Piliakalnio g. 15 iki kapinių);

1.3. Tiltelio su pėsčiųjų – dviračių takais per Nemenčios upę įrengimo projektavimas (nuo Malūnų g. 13 iki Pučkalaukio k. gyvenamojo namo Nr. 5);

2. Atlikti gatvių apšvietimo tinklų praplėtimą (esant finansinei galimybei);

2.1. Neries g. dalies apšvietimas;

2.2. Kalno g. dalies apšvietimas;

2.3. automobilių stovėjimo aikštelės Švenčionių g. 12 apšvietimas.

3. Statybos ir tvarkymo darbai parke Bažnyčios g. (tęstiniai darbai);

3.1. parko apželdinimas (II etapas);

3.2. pamatų statyba Nemenčios upėje, ant kurių vėliau bus statoma Jono Krikštytojo statula;

4. T. Kosciuškos gatvės sujungimas su Kranto gatve;

5. Autobusų sustojimo ir automobilių stovėjimo aikštelės Švenčionių g.3 prie kelio Nr.108 atnaujinimas;

6. Lauko estrados remontas A. Mickevičiaus g. 20;

7. Tęsti miesto šaligatvių atnaujinimą Vasaros g. ir įrengimą Kard. H. R. Gulbinovičiaus g.8 iki Kranto g. 24 ir Piliakalnio g. tarp Nr. 50 ir 36A;

8. Jei bus iškeldinti nuomininkai, nugriauti Savivaldybei priklausantį namą Švenčionių g. 35;

9. Tvarkyti kelio ženklus miesto teritorijoje, įrengiant naujus ir atnaujinant senus;

10. Įrengti sferinius veidrodžius pavojingose vietose;

11. Vandens kolonėlių įrengimas kapinėse (4 vnt.);

12. Surengti tradicinius sporto, kultūros ir miesto renginius: Kaziuko mugę, Šeimų sporto šventę, lenkų kultūros festivalį „Kwiaty Polskie“, Kalėdinės eglutės įžiebimą.

13. 2024 m. papildomai įsigyti elektros instaliacijų dekoracijas, kuriomis bus papuošti nauji architektūriniai elementai prieš Kalėdas (miesto centras, bažnyčios parkas).

**4**. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP planuojamas lėšų poreikis – 211000,00 Eur:

1. Remontuotinos gatvės: A. Mickevičiaus g. (pratęsimas nuo Molėtiškių g. iki krašto kelio Nr.102, III etapas); duobių remontas;

2. Šaligatvių įrengimas: Vasaros g. (384 kv. m.); Piliakalnio g. nuo Nr.50 iki Nr.36A (2160 kv. m.); pėsčiųjų tako įrengimas Kard. H.R. Gulbinovičiaus g. nuo Nr.8 iki Kranto g. 24 (120 kv. m.);

3. Kiti remontuotini objektai: autobusų sustojimo ir automobilių stovėjimo aikštelė Švenčionių g. 3 prie krašto kelio Nr.108 (pagal projektą);

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos neplanuojamos.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirtų lėšų įsiskolinimams dengti 5 338,66 Eur.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės  pavadinimas** | | | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | | | |  | | |
| 03 | 01 | | **Plėtoti rajono gyventojams patogią ir saugią susisiekimo sistemą** | | | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | | | |  | | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | | | Apšviestos seniūnijose gatvės tamsiu paros metu:Arklių,Bažnyčios,Briedžių,Ežero,Kard.Gulbinovičiaus,Kalno,A. Kitkaus,T.Kosciuškos,Kosmonautų,Kranto,Lakštingalų,Lauko,Malūno,Miško.A.Mickevičiaus,Molėtiškių,Montažinės,Mokyklos,A.Naruševičiaus,Neries,M.K.Oginskio,Pakalnės,Pakrantės, Pieninės, Piliakalnio, Pušų, Piliakalnio skg,, Pievų, Saulėtekio, Sodų, Švenčionių, Statybininkų, Skardžio, Smėlio, Šv. Mykolo, Šilo, Pramonės, Upelio, Vilniaus, Užupio, Trumpoji, Vasaros, Vėtrungės, Veterinarijos | 150,0 |  |  |  |  | 150,00 | Iš jų turtui įsigyti 90,00 Eur |  | |
| **Valdymo programa (04)** | | | | | | | | | | | | | | | | | |  | | |
| 04 | 01 | | **Užtikrinti sklandų savivaldybės institucijų darbą** | | | | | | | | | | | | | | |  | | |
| 04 | 01 | | 01 | | **Sudaryti sąlygas Savivaldybės funkcijų vykdymui** | | | | | | | | | | | | |  | | |
| 04 | 01 | | 01 | | 04 | | Seniūnijų darbo organizavimas | | | Vykdoma nuolat | 320,5 |  | 13,7 | 334,2 |  | 334,2 | Iš jų turto įsigijimui 29,0 Eur. |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | | | |
| 05 | 01 | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) | | | Sutvarkyti visas seniūnijos pakeles, šiukšliaviečių sutvarkymas, šiukšlių išvežimas iš seniūnijai priklausančių kapinių, autobusų sustojimo aikštelių, automobilių stovėjimo aikštelių | 50,0 |  |  |  |  | 50,0 |  |
| 05 | 01 | | 02 | | 06 | | Viešųjų erdvių (kapinių, poilsio zonų ir pan.) tvarkymas seniūnijose | | | miesto gatvių priežiūra esant poreikiui, avarinių medžių nupjovimas miesto teritorijoje,  rekreacinių zonų, parkų, skverų, kapinių priežiūra ir tvarkymas, šienavimas, miško parkų valymas nuo krūmų. | 510,2 |  |  |  |  | 510,2 | Iš jų turtui įsigijimui 150,00 Eur |
| **Socialinės atskirties mažinimo programa (08)** | | | | | | | | | | | | | | | | | |
| 08 | | 01 | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | | |
| 08 | | 01 | | 01 | | **Teikti socialinę paramą** | | | | | | | | | | | |
| 08 | | 01 | | 01 | | 01 | | Piniginės socialinės paramos teikimas, išmokant pašalpas ir kompensacijas | Vykdoma nuolat | | 30,9 |  |  |  |  | 30,9 |  |

Seniūnas Artur Komarovski

Vyresn. finansininkė Česlava Gološčiapenko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_